OpenLLM-France/wikimedia huggingface dataset:
# Ruifrancoïta

La ruifrancoïta és un mineral de la classe dels fosfats, que pertany al grup de la roscherita. Rep el nom en honor del professor Rui Ribeiro Franco (9 de juny de 1916 - 20 de febrer de 2008), en reconeixement de les seves destacades contribucions a la mineralogia i la geologia brasilera.

## Característiques

La ruifrancoïta és un fosfat de fórmula química Ca₂(◻,Mn)₂(Fe$^{3+}$,Mn,Mg)₄Be₄(PO₄)₆(OH)₄(OH,H₂O)₂·4H₂O. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema monoclínic. La seva duresa a l'escala de Mohs és 4,5.
Segons la classificació de Nickel-Strunz, la ruifrancoïta pertany a «08.DA: Fosfats, etc, amb cations petits (i ocasionalment, grans)» juntament amb els següents minerals: bearsita, moraesita, roscherita, zanazziïta, greifensteinita, atencioïta, guimarãesita, footemineïta, uralolita, weinebeneïta, tiptopita, veszelyita, kipushita, philipsburgita, spencerita, glucina i ianbruceïta.

## Formació i jaciments

Va ser descoberta a la mina Sapucaia, situada a la localitat de Sapucaia do Norte, a Galiléia (Minas Gerais, Brasil). També ha estat descrita a Poço d'Antas claim, al municipi d'Itinga, també a Minas Gerais. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Ruifrancoite» (en anglès). Mindat. [Consulta: 27 desembre 2019].
# Genombrottet

Genombrottet és una sèrie de televisió sueca de thriller que es va estrenar a Netflix el 7 de gener de 2025. Consta de quatre episodis, basats en el llibre d'Anna Bodin i Peter Sjölund Genombrottet: Så löste släktforskaren dubbelmordet i Linköping. La sèrie va ser dirigida per Lisa Siwe i el guió va anar a càrrec d'Oskar Söderlund és el responsable del guió. S'ha subtitulat al català.

## Repartiment

* Peter Eggers
* Mattias Nordkvist
* Helen Al-Janabi
* Baxter Renman
* Julius Fleischanderl – Ante
* Max Nilén – Mårten
* Annika Hallin – Karin
* Lucas Grimstedt – David
* Karin de Frumerie – Lollo
* Julia Sporre – Stina
* Fredrik Wagner – Peter

## Referències

* ↑ «Filmtopp.se – senaste nyheterna om film, streaming, TV och bio» (en suec). [Consulta: 10 gener 2025].
* ↑ Bergqvist, Mattias. «Netflix besked – gör serie av boken ”Genombrottet” med Nordkvist och Eggers» (en suec), 03-11-2022. [Consulta: 10 gener 2025].
* ↑ «El rastre». Goita què fan, ara!. [Consulta: 10 gener 2025].
# Poliacetal

El poliacetal, acetal, o resina acetàlica, és un polímer termoplàstic semicristal·lí obtingut per polimerització del formaldehid. L'acrònim que l'identifica és POM (polioximetil·lè), anomenat genèricament Delrin.
Existeixen dues famílies de poliacetals, homopolímers i copolímers, segons la polimerització sigui simple (el polímer consta exclusivament de molècules de formaldehid) o composta (s'intercalen molècules d'etilè entre diverses molècules de formaldehid).
Es tracta d'un plàstic tècnic amb nombroses aplicacions al sector de l'automoció, l'oci i la maquinària, on es valora principalment la seva extraordinària resistència química, la seva bona tenacitat a baixes temperatures i les excel·lents propietats tribològiques, concretament un baix coeficient de lliscament, una bona resistència a l'abrasió i un gran capacitat d'esmorteïment del soroll per fricció.

## Transformació

Com en altres polímers sintètics, és produït per diferents empreses químiques, amb petites diferències en la fórmula i en el nom, com per exemple Delrin, Celcon, Duracon i Hostaform i Iupital. Va ser creat per DuPont entre 1952 i 1956, i es més conegut per la seva marca comercial Delrin.
Aquest material se subministra en forma de gransa per poder ser transformat per extrusió, injecció i bufat formant articles finals en forma de barres, plaques, tubs, perfils i peses per la indústria en general.
Durant el procés de transformació, és important respectar les temperatures de procés donat que aquest material emet formaldehid quan se superi la temperatura de descomposició.

## Referències

* ↑ «Poliacetal». Cercaterm | TERMCAT. [Consulta: 22 gener 2022].
* ↑ «Acetal» (en anglès). PubChem. National Library of Medicine. [Consulta: 22 gener 2022].
* ↑ Salamone, Joseph C. Concise Polymeric Materials Encyclopedia (en anglès). CRC Press, 1998-08-28, p. 3. ISBN 978-0-8493-2226-6.
* ↑ McKeen, Laurence W. The Effect of Temperature and other Factors on Plastics and Elastomers (en anglès). William Andrew, 2014-04-15, p. 91. ISBN 978-0-323-31017-8.
* ↑ Platt, David K. Engineering and High Performance Plastics Market Report: A Rapra Market Report (en anglès). iSmithers Rapra Publishing, 2003, p. 167. ISBN 978-1-85957-380-8.
* ↑ Fox, Marye Anne; Whitesell, James K. Organic Chemistry (en anglès). Jones & Bartlett Learning, 2004, p. 775. ISBN 978-0-7637-2197-8.
# Congrés Internacional de Matemàtics de 1998

El Congrés Internacional de Matemàtics de 1998 va ser el vint-i-tercer Congrés Internacional de Matemàtics celebrat del 18 d'agost al 27 d'agost a Berlín, Alemanya.
Tom Lehrer va tocar la cançó That's Mathematics! durant el Congrés.

## Festival de VideoMath

Durant el Congrés es va celebrar el festival VideoMath. Va ser el primer festival dedicat a vídeos sobre matemàtiques. Els vídeos van ser seleccionats per un jurat internacional en un concurs mundial. S'adrecen a un públic general interessat en ciència popular, temes matemàtics i aplicacions de les matemàtiques a la vida quotidiana.
Outside In, creat per Silvio Levy, Delle Maxwell i Tamara Munzner, va ser el guanyador del festival.

## Aspectes científics

El matemàtic britànic Andrew Wiles va ser homenatjat amb la placa de plata IMU de la Unió Matemàtica Internacional. Richard E. Borcherds, Timothy Gowers, Maxim Kontsevich i Curtis T. Mcmullen van ser guardonats amb les medalles Fields.

## Referències

* ↑ «QUÈ ÉS ICM'98? - Unió matemàtica internacional». [Consulta: 25 agost 2022].
* ↑ Curbera, Guillermo. Mathematicians of the World, Unite!: The International Congress of Mathematicians--A Human Endeavor (en anglès). CRC Press, 2009-02-23. ISBN 978-1-4398-6512-5.
* ↑ «VideoMath Festival : at the International Congress of Mathematicians, Berlin, Germany,1998», 2005. [Consulta: 2 octubre 2022].
* ↑ «Outside In (película 1995) - Tráiler. resumen, reparto y dónde ver. Dirigida per Silvio Levy, Delle Maxwell, Tamara Munzner» (en castellà), 25-08-2022. [Consulta: 25 agost 2022].
* ↑ «Outside In» (en castellà). [Consulta: 25 agost 2022].
* ↑ «Outside In». [Consulta: 25 agost 2022].
* ↑ «/ Quant a l'evolució de l'exterior a l'esfera». [Consulta: 25 agost 2022].
* ↑ «Video Festival at the ICM '98». [Consulta: 2 octubre 2022].
* ↑ «/feature-column/fcarc-wiles Feature Column from the AMS». [Consulta: 25 agost 2022].
* ↑ Scientist, New. «heard-of-but-probably-havent/ 7 matemàtics dels quals hauríeu d'haver sentit a parlar, però probablement no» (en anglès americà), 25-04-2018. [Consulta: 25 agost 2022]. «Wiles era massa vell per rebre una medalla Fields quan la seva prova històrica de l'últim teorema de Fermat va arribar a la seva forma final el 1994. A la següent ronda, el 1998, se li va concedir un premi únic en reconeixement del seu èxit: una placa de plata.»
* ↑ «Fields Medal | International Mathematical Union (IMU)». [Consulta: 2 octubre 2022].
# Justinhac

Justinhac (francès Justiniac) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# Towanda (Illinois)

Towanda és una població dels Estats Units a l'estat d'Illinois. Segons el cens del 2000 tenia 493 habitants.

## Demografia

Segons el cens del 2000, Towanda tenia 493 habitants, 199 habitatges, i 146 famílies. La densitat de població era de 271,9 habitants/km².
Dels 199 habitatges en un 29,1% hi vivien nens de menys de 18 anys, en un 62,3% hi vivien parelles casades, en un 8,5% dones solteres, i en un 26,6% no eren unitats familiars. En el 22,6% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,1% tenia menys de 18 anys, un 5,7% entre 18 i 24, un 33,7% entre 25 i 44, un 23,7% de 45 a 60 i un 12,8% 65 anys o més.
L'edat mediana era de 37 anys. Per cada 100 dones de 18 o més anys hi havia 95,8 homes.
La renda mediana per habitatge era de 41.705 $ i la renda mediana per família de 51.875 $. Els homes tenien una renda mediana de 33.750 $ mentre que les dones 30.078 $. La renda per capita de la població era de 18.702 $. Aproximadament el 2,6% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Towanda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Towanda». American Fact Finder. Oficina del Cens dels Estats Units, 12-01-2010.
# Missing You

Missing You és una sèrie de televisió produïda per a Netflix, adaptada d'una novel·la de Harlan Coben, que és alhora el productor executiu de la sèrie. Es va estrenar l'1 de gener de 2025, amb subtítols en català.

## Producció

El gener de 2024, es va anunciar que Netflix adaptaria Missing You de Harlan Coben, que també seria el productor executiu de la sèrie a través de la seva empresa Final Twist Productions.
La sèrie va ser produïda per Quay Street Productions. És escrita per Victoria Asare-Archer i dirigida per Sean Spencer. Els productors executius juntament amb Coben són Nicola Shindler, Richard Fee, Asare-Archer i Danny Brocklehurst. Guy Hescott n'és el productor.
La sèrie compta amb Rosalind Eleazar com protagonista juntament amb Richard Armitage, i també es va confirmar la presència de Lenny Henry, Samantha Spiro, Steve Pemberton, Lisa Faulkner i Paul Kaye. A final de març de 2024, es va veure l'actor Ashley Walters al plató de Manchester i es va confirmar en el repartiment el juny de 2024, juntament amb James Nesbitt i el músic Matt Willis.
El rodatge es va iniciar el març de 2024 i va tenir lloc a llocs com Le Mans Crescent i Victoria Square, de Bolton. El rodatge també va tenir lloc al centre de la ciutat de Manchester, i a Parkgate, a la península de Wirral.

## Referències

* ↑ «Missing You». Goita què fan, ara!. [Consulta: 7 gener 2025].
* ↑ Szalai, Georg. «Netflix Greenlights Two More Harlan Coben Series Adaptations After Success of 'Fool Me Once'». Hollywood Reporter, 22-01-2024. [Consulta: 5 març 2024].
* ↑ Kanter, Jake. «Netflix Commits To Two More Harlan Coben Adaptations After 'Fool Me Once' Smash Hit». Deadline Hollywood, 22-01-2024. [Consulta: 5 març 2024].
* ↑ Shafer, Ellise. «Julie Delpy-Suranne Jones Political Series 'The Choice,' Real Estate Show 'Buying London,' Marian Keyes' 'Grown Ups' Adaptation Among Netflix U.K. Commissions». Variety, 14-03-2024. [Consulta: 14 març 2024].
* ↑ Zammitt, Erin. «Top Boy's Ashley Walters in new look at Harlan Coben's next Netflix show». Digital Spy, 27-03-2024. [Consulta: 27 març 2024].
* ↑ Warner, Sam. «BBC's The Missing star joins Harlan Coben's new Netflix show». Digital Spy, 05-06-2024. [Consulta: 5 juny 2024].
* ↑ Sarrubba, Stefania. «Harlan Coben's next Netflix series offers fresh look with Slow Horses star». Digital Spy, 04-03-2024. [Consulta: 5 març 2024].
* ↑ Harrison, Zach. «Missing You filming based on Harlan Coben novel takes place in Bolton». Bolton News, 04-03-2024. [Consulta: 5 març 2024].
* ↑ Wilkikson, Damon. «Netflix films new Harlan Coben crime thriller Missing You in Manchester city centre». Manchester Evening News, 07-03-2024. [Consulta: 7 març 2024].
* ↑ Bourne, Dianne. «Lenny Henry pictured filming new Netflix Harlan Coben drama in Manchester». Manchester Evening News, 26-03-2024. [Consulta: 27 març 2024].
* ↑ McGrath, Rebecca. «PICTURES: Film crew spotted filming new TV series at Parkgate». Wirral Globe, 06-06-2024. [Consulta: 6 juny 2024].
# Samar Badawi

Samar Badawi (àrab: سمر بدوي, Samar Badawī) (Aràbia Saudita, 28 de juny de 1981) és una activista pels drets humans i els drets de la dona de l'Aràbia Saudita. Va donar-se a conèixer arran d'un conflicte judicial amb el seu pare, que va denunciar-la per desobediència per violar el sistema de tutela masculina de l'Aràbia Saudita, que li impedia casar-se sense el seu permís. Badawi va ser empresonada acusada de desobediència entre el 4 d'abril i el 25 d'octubre de 2010, quan una campanya internacional va aconseguir que la seva tutela es traslladés al seu oncle. L'ONG saudita, Human Rights First Society, va qualificar l'empresonament de Badawi com "una indeguda detenció il·legal".
Posteriorment Badawi s'ha significat també en defensa de les llibertats de les dones a l'Aràbia Saudita, la seva participació política i el seu dret a conduir. El 2012 va rebre el Premi Internacional Dona Coratge atorgat pel Departament d'Estat dels Estats Units en reconeixement del seu activisme a favor dels Drets de la dona.
És germana del també activista Raif Badawi, condemnat a presó i a rebre 1000 fuetades acusat d'apostasia.

## Referències

* ↑ «Saudi Arabia: Where Fathers Rule and Courts Oblige» (en anglès). Human Rights Watch, 18-10-2010.
* ↑ «Saudi women in drive ban legal bid» (en anglès). The Independent.
* ↑ «Saudi women launch legal fight against driving ban» (en anglès). The Telegraph, 06-02-2012. ISSN: 0307-1235.
# Joan Botella Corral

Joan Botella Corral (Barcelona, 1951) és un politòleg i professor universitari català, que exerceix de catedràtic de ciència política de la Universitat Autònoma de Barcelona i president de la Plataforma Europea d'Autoritats Reguladores. El seu camp d'investigació és la política espanyola, centrant-se en la política comparada i en els partits polítics, així com les eleccions i les elits polítiques i els governs locals. Ha estat degà del Col·legi de Politòlegs i Sociòlegs de Catalunya, i vocal del Consell de l'Audiovisual de Catalunya entre 1997 i 2006. Especialitzat en estudis electorals, actituds polítiques i mitjans de comunicació, és autor o coautor d'una quinzena de llibres. Destaquen El sistema electoral (Ed. Tecnos, 1966), La ciudad democrática (Ed. Serbal, 1999) i Democracy in Contemporary Spain (Yale Univ. Press, 2004).
Es va llicenciar en dret a la Universitat de Barcelona el 1973 i doctorar en dret a la Universitat Autònoma de Barcelona el 1982, on va començar la docència l'any 1977. Entre 1986 i 1988 va ser director de l'Institut de Ciències Socials de la UAB i entre 1990 i 1992 degà de la Facultat de Ciències Polítiques i Sociologia a la mateixa universitat. Entre 1996 i 2000 va ser membre del consell editorial del Centre d'Investigacions Sociològiques (CIS). El 2011 va ser nomenat de nou degà de la Facultat de Ciències Polítiques i sociologia de la UAB, en substitució de Salvador Cardús i Ros.
Col·labora amb diversos mitjans de comunicació, entre els quals destaquen El País i la CCMA.

## Referències

* ↑ Revista catalana de dret públic, núm. 34, 2007, p. 15-29
* ↑ «Joan Botella Corral». Web. Universidad Carlos III de Madrid. Arxivat de l'original el 4 de març 2016. [Consulta: 23 agost 2015].
* ↑ «Joan Botella Corral». web. ANECA. Arxivat de l'original el 23 de setembre 2015. [Consulta: 23 agost 2015].
* ↑ «Joan Botella, nuevo decano de la Facultad de Ciencias Políticas y Sociología». web. UAB. [Consulta: 23 agost 2015].
* ↑ Articles de Joan Botella a El País
* ↑ Entrevista a Botella a TV3
# Míndar

Míndar (en llatí Mindarus, en grec antic Μίνδαρος "Míndaros") fou un almirall espartà que va manar la flota durant la Guerra del Peloponès.
El 411 aC va substituir Astíoc com a navarc (almirall). Desconfiant de l'arribada de la flota fenícia promesa pel sàtrapa Tisafernes, va anar a Milet al territori del sàtrapa Farnabazos II, eludint la flota atenenca que esperant aquest moviment s'havia traslladat de Samos a Lesbos. Va sorprendre un esquadró atenenc a Sestos que va perdre alguns vaixells, però va ser seguit cap al nord per la flota que era a Lesbos, dirigida per Trasibul i Tràsil, que el van derrotar a l'Hel·lespont a Cinossema.
Després de la batalla, Míndar va cridar a Hegesàndrides que era a Eubea, i mentre arribava va donar suport a la revolta eòlia a la ciutat d'Antandros contra Tisafernes. Una mica després era a Ilion oferint sacrificis a Atena on va esperar a l'almirall Dorieu de Rodes que mentrestant s'havia trobat amb una flota atenenca superior; la batalla va durar força temps però l'arribada de reforços atenencs dirigits per Alcibíades va donar la victòria als atenencs; Alcibíades va despatxar part de la flota a recaptar diners a les diferents ciutats de l'Hel·lespont i només va quedar amb 40 vaixells, i Míndar, que disposava de 60 vaixells va preparar l'atac; la flota atenenca es va moure a la nit de Sestos a Càrdia on va trobar a Alcibíades amb 5 galeres i després a Trasíbul i Teràmenes amb 20.
Aquesta flota reagrupada es va dirigir a Cízic, on era la flota espartana que havia sortit d'Abidos, a la que va agafar per sorpresa; els espartans van resistir vigorosament però Alcibíades va desembarcar amb 20 vaixells i va atacar als espartans des de la costa. Míndar va desembarcar també i va morir en la batalla, que va resultar una completa victòria atenenca (410 aC). D'aquests fets en parlen Tucídides, Xenofont, Plutarc i Diodor de Sicília.

## Referències

* ↑ Mindarus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1089-1090
# Vincenzo Gabussi

Vicenzo Gabusssi (Bolonya, República Cisalpina, 1800 – Londres, 12 de setembre del 1846) fou un compositor italià. L'èxit del deu debut I furbi al cimento a Mòdena no va convèncer-lo de començar una carrera d'operista i va emigrar cap a Londres on va instal·lar-se com a professor de cant. El seu amic Gioacchino Rossini li va aconsellar tornar a la seva primera vocació. Profità de la moda del «professor italià» a les famílies riques de l'aleshores imperi britànic que li garantia una situació econòmica més còmoda. Va escriure força música de cambra i dues òperes més: Ernani (París, 1834) i Clemenza di Valois (Venècia, 1840). La rebuda freda de la crítica i del públic d'ambdues obres, malgrat la protecció i lloança de Rossini, li fa definitivament abandonar el teatre musical. Tornà a Londres on va fer un renom amb la composició d'arietes, romances, duets per a veu i piano, d'un sentiment penetrant i graciós, pel que fou anomenat el «nou Schubert».

## Referències

* 1 2 Meloncelli, Raoul. «Gabussi, Vincenzo». A: Dizionario Biografico degli Italiani (en italià). Roma: Istituto della Enciclopedia Italiana, 1998 (51).
* ↑ Enciclopèdia Espasa, Tom núm. 25 pàg. 360, ISBN 84-239-4525-1
# Tower Hill (Illinois)

Tower Hill és una població dels Estats Units a l'estat d'Illinois. Segons el cens del 2000 tenia 609 habitants.

## Demografia

Segons el cens del 2000, Tower Hill tenia 609 habitants, 232 habitatges, i 170 famílies. La densitat de població era de 235,1 habitants/km².
Dels 232 habitatges en un 32,3% hi vivien nens de menys de 18 anys, en un 56,5% hi vivien parelles casades, en un 10,8% dones solteres, i en un 26,3% no eren unitats familiars. En el 22,8% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,2% tenia menys de 18 anys, un 8,4% entre 18 i 24, un 29,6% entre 25 i 44, un 19,4% de 45 a 60 i un 14,4% 65 anys o més.
L'edat mediana era de 34 anys. Per cada 100 dones de 18 o més anys hi havia 96,8 homes.
La renda mediana per habitatge era de 30.909 $ i la renda mediana per família de 35.500 $. Els homes tenien una renda mediana de 26.136 $ mentre que les dones 20.625 $. La renda per capita de la població era de 14.208 $. Aproximadament el 13,1% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tower Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Tower Hill». American Fact Finder. Oficina del Cens dels Estats Units, 12-01-2010.
# Norridge

Norridge és una població dels Estats Units a l'estat d'Illinois. Segons el cens del 2000 tenia 14.582 habitants.

## Demografia

Segons el cens del 2000, Norridge tenia 14.582 habitants, 5.727 habitatges, i 3.991 famílies. La densitat de població era de 3.093,5 habitants/km².
Dels 5.727 habitatges en un 21,9% hi vivien nens de menys de 18 anys, en un 56% hi vivien parelles casades, en un 10,4% dones solteres, i en un 30,3% no eren unitats familiars. En el 27,7% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,04.
Per edats la població es repartia de la següent manera: un 16,8% tenia menys de 18 anys, un 7,3% entre 18 i 24, un 23,6% entre 25 i 44, un 23,4% de 45 a 60 i un 28,9% 65 anys o més.
L'edat mediana era de 47 anys. Per cada 100 dones de 18 o més anys hi havia 83,8 homes.
La renda mediana per habitatge era de 47.787 $ i la renda mediana per família de 57.007 $. Els homes tenien una renda mediana de 41.310 $ mentre que les dones 29.215 $. La renda per capita de la població era de 23.431 $. Aproximadament el 2,9% de les famílies i el 3,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Norridge». American Fact Finder. Oficina del Cens dels Estats Units, 12-01-2010.
# Bactrià

El bactrià és una llengua que es parlava a l'antiga Bactriana, escrita amb pali.
Bactrià és també tot allò que es refereix a Bactriana i les persones del país (Bactrià, Bactriana).